als_Latn dik_Latn sag_Latn
SHPËRNDARJE
Parregullsitë e përfolura tash e një kohë në arsim janë bërë temë kryesore në seancën e Kuvendit Komunal (KK), i cili ka debatuar rreth gjendjes dhe rasteve të përfolura në medie dhe shoqërinë civile. Përkundër që kuvendarët e opozitës kishin paralajmëruar një “thyerje shtizash” mes tyre dhe pushtetit, pos atyre që tashmë janë thënë më parë nuk u paraqit diçka e re.
Mybera Mustafa nga LDK-ja në fillim ka thënë ky subjekt disa herë ka ngritur shqetësim për gjendjen në arsim, pasi kjo po ndikon në ulje të cilësisë. “Kemi reaguar në kohë të ndryshme. Degradimi i arsimit po ndodh jo me fajin e qytetarëve, por për shkak të keqmenaxhimit të këtij sektori, i cili është përfshirë nga një politizim i skajshëm, nepotizmi, mostransparenca, e ku ka pranime pa konkurs dhe raste të marrjes së pagës pa punuar”, tha ajo, duke shtuar se për to LDK-ja disponon dëshmi.
Të ndërrohet drejtori i Arsimit!
Edhe Skënder Susuri nga Bashkimi Demokratik (BD) tha se arsimi është skajshmërisht i politizuar, ndërsa përkeqësimi më i madh në këtë sektor ndodhi me emërimin në krye të tij të Nexhat Çoçajt, i cili i mbështetur edhe nga të tjerë e ka shfrytëzuar postin për t’i ndjekur dhe diferencuar politikisht mësimdhënësit. “Çoçaj nuk e zbaton institucionin e konkursit, por shpalljet i publikon në objektet e DKA-së pa dalë në gazeta. Kjo përbën shkelje ligjore. Kemi prova se pa konkurse janë punësuar punëtorë në arsim si në shkollën “Lekë Dukagjini”, e shkolla të tjera”, tha ai duke përmendur se parregullsitë janë për shkaqe politike, klientiste, trashëgime, etj.
Ai tha se 39 drejtorë shkollash që janë emëruar nga drejtori i DKA-së janë në kundërshtim me ligjin, dhe për këtë ua tregoi një dokument kuvendarëve. Për këtë Susuri tha se kërkesa e BD-së është që Çoçaj të zëvendësohet nga njerëz tjerë të PDK-së në pushtet.
Ndërkaq, Artan Abrashi nga “Vetëvendosje” ka thënë se është e palejueshme për një Drejtori Arsimi, si kjo në Prizren, që përpiqet të atakojë kuvendarët e opozitës, të cilët po reagojnë ndaj tyre, duke bërë shantazh e linçime publike, ndaj kuvendarit të LVV-së Arber Rexhaj, për gjoja punësim pa konkurs. Ai tha se problemi i arsimit nuk është problem që u paraqit tash. Kjo është edhe si pasojë e mungesës së llogaridhënies dhe e pamundësisë së kryetarit të komunës për t’i kontrolluar vartësit e tij.
Çoçaj kërkon ndihmën e të gjithëve!
Derisa Fatmir Kastrati nga AAK-ja ka thënë se për atë që po ndodh në arsim kanë kontribuar kush më shumë e kush më pak, këshilltarja e këtij subjekti Ajshe Shala e ka falënderuar drejtorin e DKA-së për punën e bërë, ndërsa ka pasur edhe duartrokitje.
Gëzim Duraj (PDK) ka reaguar duke thënë se disa nga reagimet po i duken sikur të jetë në një gjykatore, ndërsa disa kanë harruar që janë në Kuvend. Ai ka thënë se është punë e Inspektoratit të Arsimit të merret nëse ka parregullsi e jo e Asamblesë.
Ndërsa, në përgjigjen e tij drejtori i Arsimit, Nexhat Çoçaj, tha se gjendja nuk është zi, derisa lavdëroi sektorin dhe foli për suksese. Po ashtu ai ka lutur të gjithë kuvendarët, qytetarët dhe prindërit që nëse dinë raste të blerjes së vendeve të punës siç është përfolur le t’i bëjnë publike se kush po merr para në emër të DKA-së apo në emrin e tij në mënyrë që ato të paraqiten në Prokurori.
Është mbajtur takimi i tretë në kuadër të dialogut Kosovë - Serbi mes të rinjve të partive politike nga...
Sindikata e Bashkuar e Arsimit të Kosovës njofton se sot është takuar me ministrin e Arsimit, Arsim Bajrami, atë të...
Ministrja Edita Tahiri ka thënë se prej vitit të kaluar Serbia është e bllokuar për shkak se nuk po i respekton...
Kosova është angazhuar vetë që trupat e FSK-ës nuk do të zbarkohen në veri të Kosovës, pa lejen parapake...
Në Zvicër janë regjistruar vitin e kaluar një shtesë prej 10.208 kosovarëve, që shënon rritjen më...
Ekziston “dikush” i cili shumë qartë shfaq interesim për krimet kundër serbëve në Kosovë, deklaroi...
Edhe sot pritet të vazhdojnë gërmimet në dy anët e lumit të Novi Pazarit, ku dyshohet për varrezë masive....
Zëvendëskryeministri i parë dhe ministri i Jashtëm i Republikës së Kosovës, Hashim Thaçi, ka udhëtuar...
Një aksion policorë në Kumanovë me çrastë janë arrestuar tre persona. Bëhet fjalë për...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn